## 16.1.2. Csoportfeladatok – Az időjárás elemei

Minden csoport kap egy feladatkártyát az alábbiak közül, és csomagolópapírra/füzetbe dolgoznak közösen.

**Hőmérséklet csoport**

**Készítsetek ismeretterjesztő plakátot** az iskolai természettudományos versenyre, **melyben bemutatjátok a hőmérséklet mérésének módszereit, a hőmérsékleti skálákat, a hőmérsékletet befolyásoló tényezőket!**

Figyeljetek arra, hogy a plakátnak legyen címe, messziről is jól látható legyen! Ábrázoljátok rajta érthető módon a hőmérsékleti skálákat!

Segítségetekre lehet a tankönyv VAGY

*Ajánlott internetes oldalak:* [*https://tudasbazis.sulinet.hu/*](https://tudasbazis.sulinet.hu/) *– keresés: hőmérséklet*

**Csapadék csoport**

**Gyűjtsetek csapadékrekordokat a Földről/Magyarországról, és mutassátok be azokat egy dekoratív táblázatban!**

Az adatokat előre átgondoltan, rendszerezve ábrázoljátok!

* Nem szükséges az összes adatot feltüntetni, amit találtok.
* Válasszatok ki 5-5 adatot Magyarországról és a világ más részeiről!
* Osszátok fel egymás között a feladatokat!

Formai szempontok:

* Készíthettek illusztrációt is a táblázat értelmezéséhez!
* A táblázatnak adjatok címet!

*Ajánlott internetes oldalak – keressétek a csapadékra vonatkozó adatokat:*

*időjárási rekordok Magyarországon:* [*http://owww.met.hu/eghajlat/Magyarorszag/rekordok/csapadek/*](http://owww.met.hu/eghajlat/Magyarorszag/rekordok/csapadek/)

*időjárási rekordok a Földön:*

[*https://www.met.hu/eghajlat/fold\_eghajlata/vilag\_rekordok/egyeb\_rekordok/*](https://www.met.hu/eghajlat/fold_eghajlata/vilag_rekordok/egyeb_rekordok/)

**Rejtvény csoport**

**Készítsetek szórejtvényt az időjárás elemeiből az iskolaújságba!**

A szórejtvény lehet: keresztrejtvény, szófelhő, akasztófa, activity stb.

A szórejtvény legalább annyi elemből álljon, ahányan a csoportban vagytok!

**Rekord csoport**

**Készítsetek térképet, melyen bemutatjátok a világ időjárási rekordjainak helyszínét!** Készítsetek illusztrációkat is a helyszínekhez! *Legalább annyi világrekordot jelenítsetek meg, ahányan a csoportban vagytok!*

*A világrekordok helyszínét az interneten vagy a földrajzi atlaszban kereshetitek ki.*

*Ajánlott internetes oldalak:*

[*https://koponyeg.hu/hireso/idojarasi-rekordok-a-vilagba*](https://koponyeg.hu/hireso/idojarasi-rekordok-a-vilagba)

**Villámlás csoport**

**Írjatok mesét az óvodás gyerekeknek, melyben elmagyarázzátok nekik, hogyan keletkezik a villámlás!**

A meséhez rajzokat, dekorációt is készíthettek!

A mesében az alábbi szavak szerepeljenek: villám, fényjelenség, hang, dörgés.

*Ajánlott internetes oldalak:*

[*https://www.idokep.hu/hirek/mi-fan-teremnek-a-villamok*](https://www.idokep.hu/hirek/mi-fan-teremnek-a-villamok)

**Tornádó csoport**

**Képregény formájában mutassátok be az osztálytársaitoknak a tornádó keletkezését és pusztítását!**

A képregénykockáknak adjatok címet!

*Ajánlott internetes oldalak:*

[*https://xforest.hu/tornado/*](https://xforest.hu/tornado/)

[*https://www.met.hu/ismeret-tar/erdekessegek\_tanulmanyok/index.php?id=1265*](https://www.met.hu/ismeret-tar/erdekessegek_tanulmanyok/index.php?id=1265)